user
inona avy ireo Fitaovam-pitantanana noforonina ho an’ny mpiompy trondro?


assistant
Ny Feon’ny Mpiompy Trondro n° 53
Marsa 2022 3
LOHAHEVITRA : Atsaraina ny famokarana trondro tantanam-pianakaviana
hafa ny fiompiana trondro ! Matetika mifandray amin’ny
fiompiana omby ohatra izy, vokatry ny fampiasana
zezika. Tena miankina amin’ny tahirim-bola ihany koa ny
fampiharana ny teknika : tsy azo ampiharina indraindray
ny teknika nohatsaraina vokatry ny tsy fisian’ny vola. Afaka
manatsara ny kalitaon’ny tohana entin’ny mpanentana (ACP)
sy ny fitantanan’ny mpiompy trondro ny famokarany ny TFT.
Namorona sy nanandrana ny fomba fiasa TFT tao amin’ny
faritra Itasy izahay ny taona 2019 hatramin’ny 2020.
Nofantarinay tamin’izany aloha ireo olana eo amin’ny
fitantanana ny famokarana trondro. Izany no nahafahanay
nanamboatra fitaovana tsotra, mety amin’ny mpiompy
trondro sy ny ACP, hanampiana azy ireo amin’ny fandalinana.
Ankehitriny, ireo no fitaovana fototra ifampiresahan’ny ACP
sy ny mpiompy trondro. Ampiasaina ireo amin’ny fanjohiana
eny ifotony sy amin’ny fotoana manan-danja amin’ny taom-
pamokarana. Mora ho an’ny mpiompy trondro ny mamantatra
ny fanatsarana entina amin’ny famokarana trondro vokatry
ny fisian’ireo fitaovana ireo sy ny fiarahan-dian’ny ACP. Tsara
kokoa anefa ny manontany mivantana ny hevitr’izy ireo !
Ho anareo mpiompy trondro na lehilahy na vehivavy izay
mamaky ity lahatsoratra ity ary mampiasa ny fitaovan’ny TFT
ihany koa dia aza misalasala mizara ny fahitànareo izany ao
amin’ny laharana manaraka !
FMT : Inona no fanambinareo tamin’ny nametrahana
ireo fitaovam-pitantanana ireo ?
Chloé : Ny tarehimarika, ny kajy, ny firaiketana an-
tsoratra, … mety ho vaovao sy sarotra ho an’ny mpiompy
trondro ireo rehetra ireo ! Nisy ny ezaka fampiofanana
sy « fanapariahana » ireo voambolan’ny fitantanana tsy
maintsy natao. Voarain’ny mpiompy trondro tsara anefa ireo
fitaovana taorian’ny fiarahan-dia mifanaraka amin’izany sy
ny famerimberenana ny fiofanana natao. Nisy ihany koa
ny fanamby ho an’ny ACP, fomba fiasa vaovao mantsy izy
io : nasainay nampivelatra ny fomba fijeriny izy ireo fa tsy
hifantoka amin’ny fiompiana trondro sy ny lafiny teknika
fotsiny ihany. Taorian’ny fampiofanana vitsivitsy sy ny
fampiharana ifotony dia nandeha tsara ny asa rehetra.
FMT : Tena nila ireo fitaovam-pitantanana ireo ve ny
mpiompy trondro ary inona no fiovana azon’izy ireo
tamin’izany ?
Chloé : Malalaka ny mpiompy trondro na hampiasa na tsia
ireo fitaovana ireo. Anjaranay kosa anefa ny manome azy
ireo fahalalana sy fahaiza-manao mikasika ny fitantanana
ny fiompiana trondro. Ny fanomezana azy ireo teknika tsy
miaraka amin’ny fanalahidin’ny fitantanana dia tahaka ny
manome boky tsy misy solomaso amakiana azy ! Araka
ny efa nohazavaiko, niezaka namaly ny filàn’ny mpiompy
trondro mikasika ny olan’ny fitantanana izahay. Ireo fitaovana
izay mamaly tsara ny fangatahan’izy ireo dia ampiasainy
amin’ny ankapobeny. Manampy azy amin’ny fifampidinihana
sy ny fanatsarana ny lamina amin’ny taom-pamokarana
zana-trondro sy fanatavizana, ny ara-bola, ny famarotana sy
ny fitantanana ny valam-pamokarana. Ankoatra izay, rehefa
ataoo ny tombana ara-tekinika sy ara-toekarena (fa tsy ara-
tekinika fotsiny) dia afaka manova ny safidiny eo amin’ny
lafiny teknika sy ny fitantanana araka ny tanjona kendreny
ny mpiompy trondro. Ny fitahirizany ireo fitaovana ireo ho
an’ny taom-piompiana mifandimby dia ahafahan’izy ireo
manaraka akaiky ny fivoaran’ny famokarana ataony.
Fitaovam-pitantanana maro no noforonina niaraka tamin’ireo mpanentana sy ireo mpiompy trondro miara-miasa
amin’ny APDRA mba hamahana ny olan’ny fitantanana sedrain’ireto farany.
Ireto avy ny fitaovam-pitantanana nampiasaina :
Peta-drindrina fandraiketana an-tsoratra ny teknika sy
ny ekonomika : fitaovana mora ampiasaina kokoa mitaha
amin’ny kahie firaiketana an-tsoratra ; natao hitahirizana ny
zava-mitranga rehetra eo amin’ny famokarana mandritra
ny taom-pamokarana iray izy ity, na eo amin’ny lafiny
teknika (daty fampanatodizana, fandrotsahana trondro,
fanajariana, famahanana, sns.) na ny lafiny toekarena
(fidirana sy fivoaham-bola).
Fisy fikajiana ireo tondro ara-teknika sy ara-
ekonomika : natao hikajiana ireo mari-drefy manan-
danja tamin’ny taom-pamokarana teo aloha ity fitaovana
ity ; mifototra amin’ny tarehimarika hita tao amin’ny peta-
drindrina firaikena ara-teknika sy ara-toekarena ny kajy
rehetra. Tanjona ny hamintina ny fotoam-pamokarana sy
hanatsoaka lesona hampivoarana ny taom-pamokarana
manaraka.
Fitantanana ny asa famokarana zana-trondro na ny « 4 F
zana-trondro » : izy no ahafahan’ny mpamokatra zana-
trondro mandamina mialoha ny famokarany hifanaraka
amin’ny zava-misy (tsy fisian’ny rano, tinadin’ny tsena, sns.)
sy mamaly tsara ny filàn’ny mpanatavy zana-trondro.
Tetiandro famatsiam-bola ny asa famokarana trondro :
manampy ny mpiompy trondro tojo fahasahiranana ara-
bola ary tsy afaka mamita tsara ny asany izy ity. Tanjona ny
hahazoan’izy ireo mitantana tsara ny famokarany araka ny
vola misy eo am-pelatanana, amin’ny alàlan’io fitaovana io.
Ankehitriny, mbola mamorona fitaovana hamaliana ireo
fanontaniana vaovao sy olana hovahana ny mpanentana.
Foronina miaraka amin’ny mpiompy trondro ary natao
ho azy ireo izany fitaovana izany, lasa fampiasany ary
ampifanarahany amin’ny filàny sy ny zava-misy iainany avy
eo. Efa anaovana andrana ankehitriny ny fitaovana sasany
mialoha ny hanapariahana azy.
Fitaovam-pitantanana noforonina ho an’ny mpiompy trondro